***Saw*** er en amerikansk/australsk skrekkfilm-serie distribuert av Lions Gate Films, produsert av Twisted Pictures og skapt av James wan og Leigh Whannell. Det er totalt ni filmer i serien. 

I 2003 lagde Wan og Whannel en kortfilm som skulle presentere konseptet de utviklet for en potensiell spillefilm. Kortfilmen ble til slutt en suksess, og i 2004 debuterte den første filmen på Sundance filmfestival. Filmen ble utgitt på kinoer i oktober. Oppfølgerne ble regissert av Darren Lynn Bousmann, David Hackl og Kevin Greutert og skrevet av Wan, Whannell, Bousman, Patrick Melton og Marcus Dunstan og ble utgitt hver oktober mellom 2004 og 2010. Begge skaperne ble med i serien som eksklusiv produsenter. 

Den 22. juli 2010 annonserte produsenten Mark Burg at det skulle bli en syvende film, Saw 3D, som skulle bli den siste filmen i serien. I 2012 ble det rapportert om at Lionsgate var interessert i en omstart av serien, og i november 2013 ble det annonsert at de jobbet med en ny film. En åttende film, Jigsaw, ble etterhvert utgitt i oktober 2017. I 2019 ble en niende film annonsert, The Organ Donor, med komiker Chris Rock som skuespiller, produsent og co-skriver. 

Filmserien har primært fokusert på John Kramer, også kjent som "Jigsaw killer" eller "Jigsaw". Han ble kort introdusert i Saw og utviklet mer i etterfølgerne. Istedenfor å drepe så fanger Jigsaw ofrene sine i situasjoner som han kaller "tester" eller "spill", som skal teste viljen deres til å overleve fysisk og psykisk tortur. Jigsaw tror at dersom de overlever vil de bli "rehabilitert". Selv om John ble drept i Saw III så forsetter filmene å fokusere på hans innflytelse over Jigsaw killer og hans lærlinger ved å bruke tilbakeblikk. 

Filmserien hadde spilt inn over $1 milliard fra billettsalg og detaljomsetning innen 2009, og filmene har samlet inn over 976 millioner dollar på verdensbasis i 2018.

Filmer
------

| Film | Utgitt i USA | Regissører | manusforfatter | Fortelling av | Produsenter |
| --- | --- | --- | --- | --- | --- |
| *Saw* | 29. oktober 2004 (2004-10-29) | James Wan | Leigh Whannell | James Wan & Leigh Whannell | Gregg Hoffman, Oren Koules & Mark Burg |
| *Saw II* | 28. oktober 2005 (2005-10-28) | Darren Lynn Bousman | Leigh Whannell & Darren Lynn Bousman |
| *Saw III* | 27. oktober 2006 (2006-10-27) | Leigh Whannell | James Wan & Leigh Whannell | Oren Koules & Mark Burg |
| *Saw IV* | 26. oktober 2007 (2007-10-26) | Patrick Melton & Marcus Dunstan | Thomas Fenton, Patrick Melton & Marcus Dunstan |
| *Saw V* | 24. oktober 2008 (2008-10-24) | David Hackl | Patrick Melton & Marcus Dunstan |
| *Saw VI* | 23. oktober 2009 (2009-10-23) | Kevin Greutert |
| *Saw 3D* | 29. oktober 2010 (2010-10-29) |
| *Jigsaw* | 27. oktober 2017 (2017-10-27) | Peter & Michael Spierig | Josh Stolberg & Peter Goldfinger |
| *Spiral* | 15. mai 2020 (2020-05-15) | Darren Lynn Bousman | Josh Stolberg & Peter Goldfinger | Chris Rock |

Referanser
----------

1. ↑  «'Saw 3D' will be the final cut for horror franchise - USATODAY.com». *usatoday30.usatoday.com*. Besøkt 29. desember 2019.
2. ↑  Miska, Brad (5. november 2013). «Exclusive: Lionsgate Is Actively Developing Next ‘Saw’». *Bloody Disgusting!* **(engelsk)**. Besøkt 29. desember 2019.
3. ↑  Miska, Brad (16. mai 2019). «‘SAW’ Being Reimagined by Chris Rock with Darren Bousman Returning to Direct!». *Bloody Disgusting!* **(engelsk)**. Besøkt 29. desember 2019.

Eksterne lenker
---------------

* (en) *Saw* på Rotten Tomatoes Rediger på Wikidata